**Ministru kabineta rīkojuma projekta**

**„Par apropriācijas palielināšanu” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par apropriācijas palielināšanu” (turpmāk – Projekts) šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts sagatavots, pamatojoties uz:   1. likuma „Par valsts budžetu 2021.gadam” 49.pantu, kas nosaka, ja 2021.gada sešu un deviņu mēnešu laikā ārvalstu filmu uzņemšanas rezultātā ir palielinājušies nodokļu ieņēmumi vai tiek prognozēts nodokļu ieņēmumu palielinājums, Ministru kabinets pieņem lēmumu par apropriācijas palielinājuma apjomu līdzfinansējumam ārvalstu filmu uzņemšanai Latvijā; 2. Ministru kabineta 2021.gada 6.jūlija sēdes protokollēmuma (prot Nr.51 84.§) „Informatīvais ziņojums „Par 2021.gadā papildus nepieciešamo valsts budžeta līdzfinansējumu ārvalstu filmu uzņemšanai Latvijā”” 2.punktu, kas nosaka uzdevumu Kultūras ministrijai sagatavot un kultūras ministram noteiktā kārtībā iesniegt izskatīšanai Ministru kabinetā rīkojuma projektu par 2021.gada apropriācijas palielināšanu 481 089 *euro* apmērā valsts budžeta līdzfinansējumam ārvalstu filmu uzņemšanai Latvijā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Filmu nozari ir būtiski skāruši Covid-19 infekcijas izplatības apturēšanai noteiktie ierobežojumi, nozares uzņēmumu darbība ir ierobežota. Nozare sastopas ar ievērojamiem darbības apgrūtinājumiem gan starptautisko pārvietošanās ierobežojumu dēļ, gan izpildot epidemioloģiskās drošības prasības. Tādēļ valsts budžeta līdzfinansējums ārvalstu filmu uzņemšanai Latvijā ir nozīmīgs atbalsts nozares uzņēmumu darbības nodrošināšanai.  Ministru kabineta 2021.gada 6.jūlija sēdē (prot Nr.51 84.§) tika izskatīts informatīvais ziņojums „Par 2021.gadā papildus nepieciešamo valsts budžeta līdzfinansējumu ārvalstu filmu uzņemšanai Latvijā”, kas sniedz plašu informāciju par 2021.gada valsts budžeta līdzfinansējuma konkursa ārvalstu filmu uzņemšanai Latvijā norisi. Konkurss norisinās saskaņā ar Ministru kabineta 2013.gada 26.marta noteikumos Nr.163 „Valsts budžeta līdzfinansējuma piešķiršanas kārtība ārvalstu filmu uzņemšanai Latvijā” noteikto kārtību un papildu valsts budžeta līdzfinansējums ārvalstu filmu uzņemšanai Latvijā ir nepieciešams minēto noteikumu 26.punktā rezerves sarakstā iekļautajiem projektiem.  Ministru kabineta 2021.gada 6.jūlija sēdes protokollēmuma (prot Nr.51 84.§) „Informatīvais ziņojums „Par 2021.gadā papildus nepieciešamo valsts budžeta līdzfinansējumu ārvalstu filmu uzņemšanai Latvijā”” 2.punkts nosaka uzdevumu Kultūras ministrijai sagatavot un kultūras ministram noteiktā kārtībā iesniegt izskatīšanai Ministru kabinetā rīkojuma projektu par 2021.gada apropriācijas palielināšanu 481 089 *euro* apmērā valsts budžeta līdzfinansējumam ārvalstu filmu uzņemšanai Latvijā. Diemžēl 2021.gada jūlijā Nacionālais kino centrs saņēma rezerves sarakstā iekļauto projektu iesniedzēju sabiedrības ar ierobežotu atbildību „Studija Lokomotīve” (filma „Meitene no kapiem”) un sabiedrības ar ierobežotu atbildību „Tasse Film” (filmas „Svešinieks”) projektu atsaukumus. Tādējādi nepieciešamais apropriācijas palielinājums samazinājās uz 206 384 *euro* (aprēķins pievienots Projekta sākotnējās ietekmes novērtējuma ziņojuma (anotācijas) pielikumā).  Projekts sagatavots, lai atbalstītu ārvalstu filmu uzņemšanu Latvijā. Rezerves sarakstā iekļautie divi projekti finansējuma pieejamības gadījumā Latvijā filmēšanas vajadzībām ieguldītu 1 704 640 *euro*, pretendējot uz Nacionālā kino centra līdzfinansējumu 20% apmērā (206 384 *euro*). Rezerves sarakstā uz šo brīdi ir iekļauti filmu projekti „Neredzamā cīņa” un „Sulis”, projekts „Neredzamā cīņa” ir uzsākts un ir saņēmis daļēju finansējumu, projektu „Sulis” plānots uzsākt 2021.gada septembrī.  Kultūras ministrijas ieskatā ir lietderīgi veikt apropriācijas palielināšanu, ņemot vērā to, ka projektu iesniedzēju prognozētais ar filmu projektu attiecināmajām izmaksām saistīto nodokļu palielinājums valsts budžetā ir plānots 390 551 *euro* apmērā. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Nacionālais kino centrs. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021. gads | | Turpmākie trīs gadi (*euro*) | | | | |
| 2022. | | 2023. | | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 6 351 139 | 390 551 |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 6 351 139 | 390 551 |  |  |  |  |  |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 6 351 139 | 206 384 | 0 | 0 | 0 | 0 | 0 |
| 2.1. valsts pamatbudžets | 6 351 139 | 206 384 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | +184 167 |  |  |  |  |  |
| 3.1. valsts pamatbudžets | 0 | +184 167 |  |  |  |  |  |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | X | +184 167 | X |  | X | 0 | 0 |
| 5.1. valsts pamatbudžets | +184 167 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Detalizēti aprēķini pievienoti Projekta sākotnējās ietekmes novērtējuma ziņojuma (anotācijas) pielikumā. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Projekts paredz palielināt apropriāciju no dotācijas no vispārējiem ieņēmumiem Kultūras ministrijas valsts budžeta apakšprogrammā 19.03.00 „Filmu nozare” 206 384 *euro* apmērā. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību akti un projekti | Kultūras ministrija sadarbībā ar Nacionālo kino centru ir sagatavojusi un vienlaikus ar Projektu virza Ministru kabineta noteikumu projektu „Grozījums Ministru kabineta 2013.gada 26.marta noteikumos Nr.163 „Valsts budžeta līdzfinansējuma piešķiršanas kārtība ārvalstu filmu uzņemšanai Latvijā””, ņemot vērā to, ka saskaņā ar šobrīd spēkā esošo Ministru kabineta 2013.gada 26.marta noteikumu Nr.163 „Valsts budžeta līdzfinansējuma piešķiršanas kārtība ārvalstu filmu uzņemšanai Latvijā” redakciju Nacionālais kino centrs nevar pieņemt lēmumus par valsts budžeta līdzfinansējuma piešķiršanu ārvalsts filmu uzņemšanai Latvijā, jo lēmumu pieņemšanas termiņš noteikts 2021.gada 30.jūnijs, lai gan saistītās Eiropas Komisijas 2014.gada 17.jūnija Regulas (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu, spēkā esamība ir pagarināta ar Eiropas Komisijas 2020.gada 2.jūlija Regulu (ES) 2020/972, ar ko groza Regulu (ES) Nr.1407/2013 attiecībā uz tās pagarināšanu un groza Regulu (ES) Nr.651/2014 un lēmumus par atbalsta piešķiršanu var pieņemt līdz 2024.gada 30.jūnijam. |
| 2. | Atbildīgā institūcija | Nacionālais kino centrs, Kultūras ministrija. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Kultūras ministrija, Finanšu ministrija, Nacionālais kino centrs. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Erdmane 67358859

[Baiba.Erdmane@nkc.gov.lv](mailto:Baiba.Erdmane@nkc.gov.lv)